ร้านนี้เปิดมาเนิ่นนานแล้วค่ะ ในย่านปิ่นเกล้า ใครหลายคนคงรู้จัก
ร้านอยู่ก่อนถึงเมเจอร์ซินีเพล็กซ์ สาขาปิ่นเกล้าค่ะ (เยื้องเซ็นทรัลปิ่นเกล้า) อยู่ห่างมาประมาณไม่เกิน 1 ป้ายรถเมล์
หรือจะเรียกว่าตั้งอยู่หน้าลุมพินีคอนโดปิ่นเกล้าเลยค่ะ
มีที่จอดรถเพียงพอค่ะ ร้านค่อนข้างใหญ่และกว้างขวาง มีผู้มาใช้บริการเนืองแน่นแทบจะทุกๆวัน


สำหรับไลน์อาหารที่นี่จะใช้สโลแกนว่ากุ้งกระทะรีสอร์ท โดยจะมีกุ้งสดและอาหารทะเลไว้บริการด้วย
คิดผู้ใหญ่ราคาเดียวคือ 199 บาทค่ะ (เว้นแต่ต้องเปิดเตาให้คุณคนเดียว ถ้ามาทานคนเดียวก็จะประมาณ 200 ต้นๆค่ะ)
ราคาอาหารรวมเครื่องดื่มแล้วนะ เว้นแต่สั่งแอลกอฮอล์ค่ะ

*อาหารสด
มีทั้งเนื้อหมูสไลด์ หมูเบค่อน หมูสามชั้น หมูหมักต่างๆ หมูบด เครื่องใน เนื้อหมัก ไก่ ปลาสด (พวกนี้มักจะฟรีซค่ะ
แต่ยังพอทานได้ค่ะ โดยเฉพาะหมูเบค่อนนี่อร่อยสุดๆ) 
หอยเชลล์(ตัวเล็กๆไม่ค่อยสดนัก)หอยตลับ  กุ้ง ดูจะค่อนข้างสดหน่อย
มีเนื้อโคขุนสไลด์ด้วยค่ะ แต่ให้มาต่อคิวรับได้ทีละจาน แต่เดินไปเบิ้ลซ้ำๆได้ค่ะ 

*อาหารสดอื่นๆ
ก็มีพวกผักบุ้ง ผักกาดขาว เต้าหู้ไข่ ไข่ไก่ ไส้กรอก ปูอัด วุ้นเส้น บลาๆ

*อาหารหม้อไฟและอาหารไทยอื่นๆ
มีต้มยำกุ้งและกุ้งอบวุ้นเส้นทำใหม่ๆสดๆ รู้สึกชอบกุ้งอบวุ้นเส้นที่นี่ค่ะ เหนียวนุ่มอร่อย ปรุงตัวเส้นได้พอดีค่ะ ถูกใจ
แต่กุ้งก็ตัวเล็กๆตามระเบียบ กุ้งอบวุ้นเส้นนี่ฮิตมากๆเลยค่ะ
นอกจากนี้ก็พวกส้มตำ ยำปลาดุกฟู ยำไข่เยี่ยวม้า (ไม่ได้ชิม แต่น่าจะแซ่บ เพราะคนตักเยอะ หมดเร็ว)

*ติ่มซำและซูชิ
ซูชิตลาดนัดทั่วไป (แต่ดูน่าทานน้อยกว่า)  ติ่มซำเป็นพวกซาลาเปาขนมจีบ ระดับกลางๆ (ไส้ครีมอร่อยดี)ดูสะอาด

*ขนมหวาน
เป็นพวกขนมไทย น้ำแข็งไส วุ้น ฝอยทอง 
เฉาก๊วย ลอดช่อง ไอศครีมเนสเล่ ก็ถือว่าอร่อยสำหรับร้านระดับนี้

*เครื่องดื่มแอลกอฮอล์
มีเบียร์หลายยี่ห้อค่ะ เช่น สิงหื ช้าง ซานมิเกล  แล้วก็คอกเทลสีสันสดใสที่ดูน่าจะหวานเจี๊ยบ
อันนี้ไม่ include ในบุฟเฟ่ต์นะ

โดยรวมๆเมื่อเทียบกับหมูกระทะด้วยกันถือว่าพอได้แหละค่ะ ยังพอดูสะอาดใช้ได้นะ แต่ตัวอาหารก็ตามคุณภาพน่ะค่ะ
ร้านค่อนข้างใหญ่และได้รับความนิยมสูง ที่นั่งกว้างขวาง ให้เลือกเยอะ ราคา 199 บาทรวมเครื่องดื่มนี่ก็โอเคเลยนะ
รสชาติของน้ำจิ้มของที่นี่ก็อร่อยใช้ได้ อาหารก็หลากหลายดี  การบริการทำได้รวดเร็ว แต่ว่าไม่ค่อยมาเก็บจานเท่าไร
คงเพราะคนทานเยอะมาก บางทีรู้สึกหน้าตาไม่ค่อยยิ้มแย้ม แต่ไม่เป็นไร โดยรวมโอเคน่ะค่ะ